Oluvanyuma lw’okulongosebwa amawugwe enfunda biri nate Ausi Kaaya eliko omusambi wa ttimu y’eggwanga the Cranes, KCCA ne Proline FC ayolekedde okudamu okulongosebwa oluvanyuma lwekwesanga nga embera ye tenaterera.
Ono olwaleero yegatidwako mikwano gye ne banabyamizannyo abalala nga batongoza kawefube owokusonda obukadde kumi namunana ezinamusobozesa okudamu okulongozebwa.
Mukisera kinno omusambi w’omupiira Ausi Kaaya tali mu mbera mbi naye nga agamba nti atuusa ekisera nawulira nga aziyira.
Ono yalongosebwa amawugwe emirindi ebiri omwaka oguwedde oluvanyuma lwokulumbibwa obulwadde bwa TB.
Kaaya ono yali muzibizi mu ttimu ezenjawulo okuli State House FC, Police fc, KCCA ne Proline.
Wabula agamba nti okuva lweyalwala ttimu ekibiina ekifuga omuzannyo gw’omupiira ki FUFA ne kirabu zeyasambira nga ojeeko Proline tezimuyabye.
Wabula gyo mikwano gye bakozze entekateka ey’okumusondera ensimbi okuva mu bantu nga banonya obukadde kumi namuanana asobole okudayo mu dwaliro alongosebwe.
Banno era balowooza nti wandibadewo entekateka ey’omugundo mu ggwanga egenderera okutasa abazannyi b’omupiira nga bafunye obuzibu nga bunno.
Kaaya yali omu ku bazannyi ba Uganda Cranes abawangula ekikoopo kya CECAFA ezategekebwa mu ggwanga lya Sudan mu 1996.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn